போகராஜூ பட்டாபி சீத்தாராமையா

 '''போகராஜு பட்டாபி சீதாராமையா''' (Bhogaraju Pattabhi Sitaramayya) (பிறப்பு:1880 நவம்பர் 18 - இறப்பு:1959 டிசம்பர் 17) &lt;ref&gt;{{Cite web|url=http://www.congresssandesh.com/AICC/history/presidents/dr_pattabhi_sitaraimayya.htm|title=Dr Pattabhi Sitaraimayya|publisher=congresssandesh.com|archive-url=https://web.archive.org/web/20070301000033/http://www.congresssandesh.com/AICC/history/presidents/dr_pattabhi_sitaraimayya.htm|archive-date=1 March 2007|access-date=6 March 2006}}&lt;/ref&gt; &lt;ref&gt;other sources give birth date as 24 November 1888: &lt;/ref&gt; இவர் [[ஆந்திரப் பிரதேசம்|ஆந்திர மாநிலத்தில்]] ஒரு இந்திய சுதந்திர ஆர்வலராகவும், அரசியல் தலைவராகவும் இருந்தார்.     
 
 == கல்வி ==
 [[ஆந்திரப் பிரதேசம்|ஆந்திராவில்]] [[கிருஷ்ணா மாவட்டம்|கிருட்டிணா மாவட்டத்தில்]] (இப்போது மேற்கு கோதாவரி மாவட்டத்தின் ஒரு பகுதி) குண்டுகோலனு கிராமத்தில் பிறந்த பட்டாபி மதிப்புமிக்க [[சென்னை கிறித்துவக் கல்லூரி|சென்னை கிறித்துவக் கல்லூரியில்]] பட்டம் பெற்றார். மருத்துவப் பட்டம் பெற்றதன் மூலம் மருத்துவ பயிற்சியாளராக வேண்டும் என்ற தனது லட்சியத்தை நிறைவேற்றினார். கிருட்டிணா மாவட்டத்தின் தலைமையகம் மற்றும் ஆந்திராவின் அரசியல் மையமான கடலோர நகரமான [[மச்சிலிப்பட்டணம்|மச்சிலிபட்டணத்தில்]] மருத்துவராக தனது பயிற்சியைத் தொடங்கினார். சுதந்திர போராட்ட இயக்கத்தில் சேர தனது இலாபகரமான தொழிலை விட்டுவிட்டார். 
 
 1912-13 ஆண்டுகளில், ஆந்திராவிற்கு ஒரு தனி மாகாணத்தை உருவாக்க விரும்புவது குறித்து பெரும் சர்ச்சை ஏற்பட்டபோது, மொழியியல் மாகாணங்களை உடனடியாக உருவாக்க வேண்டியதன் அவசியத்தை விளக்கி &quot;தி இந்து&quot; மற்றும் பிற பத்திரிகைகளில் பல கட்டுரைகளை எழுதினார். 
 
 == காங்கிரசு கட்சியில் ==
 1916 இல் நடந்த காங்கிரசின் [[இலக்னோ]] அமர்வில், ஆந்திராவிற்கு தனி காங்கிரசு வட்டம் அமைக்கக் கோரினார். இந்த கோரிக்கையை மகாத்மா காந்தி எதிர்த்தார், ஆனால் [[பால கங்காதர திலகர்|பால கங்காதர திலக்]] பட்டாபியை ஆதரித்ததால், ஆந்திர காங்கிரசு குழு 1918 இல் நடைமுறைக்கு வந்தது. இவர் பல ஆண்டுகளாக காங்கிரசின் செயற்குழு உறுப்பினராகவும், 1937–40ல் ஆந்திர மாகாண காங்கிரசு குழுவின் தலைவராகவும் இருந்தார். 
 
 1939 [[திரிபுரா]] அமர்வில் [[சுபாஷ் சந்திர போஸ்|நேதாஜி சுபாஷ் சந்திரபோசுக்கு]] எதிராக [[மோகன்தாசு கரம்சந்த் காந்தி|மோகன்தாசு காந்திக்கு]] மிக நெருக்கமான வேட்பாளராக [[இந்திய தேசிய காங்கிரசு]] தலைவர் பதவிக்கு இவர் போட்டியிட்டார். [[சுபாஷ் சந்திர போஸ்|நேதாஜி]] பிரபலமடைந்து வருவதாலும், சுதந்திர இந்தியாவில் எதிர்கால [[தெலுங்கர்|தெலுங்கு]] மாநிலத்தில் [[தமிழர்|தமிழ்]] பெரும்பான்மை மாவட்டங்களை சேர்ப்பதற்கு பட்டாபி ஆதரவளிப்பார் என்ற நம்பிக்கையினாலும் இவர் தோல்வியடைந்தார். 
 
 ==சுதந்திர போராட்டத்தில் ==
 1942 ஆம் ஆண்டில் [[வெள்ளையனே வெளியேறு இயக்கம்|வெள்ளையனே வெளியேறு இந்தியா இயக்கம்]] தொடங்கப்பட்டபோது காங்கிரசின் செயற்குழுவில் பணியாற்றிய பட்டாபி கைது செய்யப்பட்டு [[மகாராட்டிரம்|மகாராட்டிராவின்]] [[அகமத்நகர்|அகமதுநகரில்]] உள்ள கோட்டையில் வெளி தொடர்பு இல்லாமல் மூன்று ஆண்டுகள் சிறையில் அடைக்கப்பட்டார். இந்த நேரத்தில் இவர் சிறைவாசத்தின் போது அன்றாட வாழ்க்கையின் விரிவான [[நாட்குறிப்பு|நாட்குறிப்பை]] எழுதிவந்தார். இது பின்னர் இறகுகள் மற்றும் கற்கள் என்ற பெயரில் வெளியிடப்பட்டது. [[இராசேந்திர பிரசாத்|இராஜேந்திர பிரசாத்]] கொடுத்த அறிமுகக் குறிப்புடன் 1935 இல் வெளியிடப்பட்ட காங்கிரசின் ''வரலாறு'' என்ற நூலைஇவர் எழுதியுள்ளார். இவரது மற்றொரு பிரபலமான வெளியீடு காந்தி மற்றும் காந்தியம் எனற நூலாகும் . 
 
 == காங்கிரதுத் தலைவராக ==
 இவர் 1948 இல் காங்கிரசு தலைவர் பதவிக்கு போட்டியிட்டு [[இந்தியப் பிரதமர்|இந்தியப் பிரதம மந்திரி]] [[ஜவகர்லால் நேரு|ஜவகர்லால் நேருவின்]] ஆதரவுடன் வென்றார். அவர் ஜே.வி.பி கமிட்டியில் (ஜவஹர்லால் நேரு, வல்லபாய் படேல் மற்றும் பட்டாபி) உறுப்பினராக இருந்தார். இது மொழியியல் அடிப்படையில் மாநிலங்களை மறுசீரமைப்பதை முறையாக நிராகரித்தது. ஆனால் [[பொட்டி சிறீராமுலு|பொட்டி சிறீராமுலுவின்]] 56 நாள் உண்ணாவிரதத்திற்குப் பிறகு சென்னை நகரம் இல்லாமல் ஆந்திர மாநிலம் அமைந்தது. இதற்கு முன்னர் இவர் அரசியலமைப்பு சபையில் உறுப்பினராக பணியாற்றினார்.
 
 == வங்கி நிறுவனராக ==
 1952 இல் இவர் மாநிலங்களவைக்கு தேர்ந்தெடுக்கப்பட்டார். பட்டாபி 1952 முதல் 1957 வரை [[மத்தியப் பிரதேசம்|மத்திய பிரதேச]] [[ஆளுநர்|ஆளுநராகவும்]] பணியாற்றினார். 1923 ஆம் ஆண்டு நவம்பர் 28 ஆம் தேதி [[மச்சிலிப்பட்டணம்|மச்சிலிபட்டணத்தில்]] [[ஆந்திரா வங்கி|ஆந்திர வங்கியை]] நிறுவினார். இது தற்போது இந்தியாவின் முக்கிய [[வணிக வங்கி|வணிக வங்கிகளில்]] ஒன்றாகும். அதன் தற்போதைய தலைமையகம் ஐதராபாத்தில் அமைந்துள்ளது. ஆந்திர வங்கியின் தலைமை அலுவலகம், &quot;பட்டாபி பவன்&quot; என்ற இவரது பெயரிடப்பட்டது. [[கிருஷ்ணா மாவட்டம்|கிருட்டிணா மாவட்டத்தில்]] கிருட்டிணா மாவட்ட கூட்டுறவு வங்கியான பாக்யலட்சுமி வங்கியையும் ஆந்திர காப்பீட்டு நிறுவனத்தையும் தொடங்கினார். 2019 ஆகஸ்ட் 29, அன்று இந்திய அரசு அறிவித்தபடி, ஆந்திர வங்கியானது யூனியன் வங்கி மற்றும் கார்ப்பரேஷன் வங்கியுடன் இணைக்கப்பட்டு அதன் பிரத்யேக அடையாளத்தை இழக்கிறது. 
 
 == குறிப்புகள் ==
 {{Reflist}}
 == வெளி இணைப்புகள் ==
 *[https://web.archive.org/web/20060218012515/http://www.andhrabank-india.com/english/bankprofile.asp#founder Pattabhi's biography]
 *[https://web.archive.org/web/20050314011814/http://www.freeindia.org/dynamic/modules.php?name=Content&amp;pa=showpage&amp;pid=466 FreeIndia.org – B. Pattabhi Sitaramayya's biography]
 *[https://web.archive.org/web/20070301000033/http://www.congresssandesh.com/AICC/history/presidents/dr_pattabhi_sitaraimayya.htm Congress Sandesh – Pattabhi Sitaramayya's biography]
 [[பகுப்பு:கிருஷ்ணா மாவட்ட நபர்கள்]]
 [[பகுப்பு:1959 இறப்புகள்]]
 [[பகுப்பு:1880 பிறப்புகள்]]